TEMA 4. RECONSTRUÍNDO A HISTORIA DA TERRA. 


1. Os fenómenos xeolóxicos do pasado. 


O noso planeta formouse ao mesmo tempo que o resto do Sistema Solar fai un 5000 m.a. Cómo foi evolucionando a 
súa superficie dende ese remoto pasado ata o tempo actual é un dos campos de estudo máis importantes dos 
xeólogos. En séculos pasados, houbo dúas hipóteses que intentaban explicar como sucedían os fenómenos 
xeolóxicos no pasado: 


- Catastrofismo. Afirma que todos os cambios que sucederon na Terra foron debidos a bruscos cataclismos ou 
catástrofes. Así explican as extincións masivas, a formación de cordilleiras ou o afundimento de antigas cidades ou 
mesmo continentes lexendarios (Atlántida). 


- Uniformismo e actualismo. O uniformismo defende que os cambios non son bruscos, senón graduais e avanzan 
pouco a pouco, pero de xeito continuo. O actualismo defende que eses cambios son similares aos que podemos ver 
hoxe en día: erosión, sedimentación, movemento de placas... 


Estas dúas teorías contrarias estiveron en pugna durante moitos anos. Hoxe en día, acéptase que a inmensa maioría 
de fenómenos xeolóxicos son moi graduais e non son observables a escala de tempo humana, pois son 
extremadamente lentos. As únicas excepcións son as erupcións volcánicas, os terremotos e as inundacións. 


2. Métodos de estudo da idade das rochas da Terra. 


Para saber cantos anos ten a Terra, ou a idade das súas rochas, hai dous tipos de estudos ou métodos de datación: 
relativos e absolutos. 


2.1. Métodos de datación relativos. 


Non indican unha cifra exacta en millón de anos de antigüidade, senón que o único que din é que rocha é máis antiga 
e cal é máis moderna. Os máis importantes son o estudo dos estratos ou capas da Terra e o estudo dos fósiles. 


a. Estratos da terra. 


Os estratos ou sedimentos son capas de rochas depositadas na superficie. Dan moita información sobre como era a 
Terra en épocas pasadas. Un corte xeolóxico é a sección vertical do terreo e permite ver como están colocadas esas 
capas nunha zona. Para interpretalo, temos que ter en conta que varias regras ou principios: 


- Principio da horizontalidade orixinal: os estratos depositanse sempre de forma horizontal. Se non están así, é 
que ocorreu algo posterior que modificou esa posición. 


- Principio da continuidade lateral: un estrato ten a mesma idade ao longo de toda a súa extensión horizontal. 


- Principio de superposición de estratos: os estratos que están debaixo son máis antigos que os que están 
encima, supoñendo que non houbo procesos que alterasen a súa colocación orixinal. 


- Principio das relacións de corte: calquera alteración ou suceso xeolóxico é posterior aos estratos ou rochas 
que afecta. 


- Principio da sucesión faunística. Os estratos que posúen fósiles máis antigos teñen máis idade que os que 
posúen fósiles máis modernos. 


Exercicio: se temos este corte xeolóxico: 


a. Ordena de máis antiga a máis recente os estratos A, B e 
C. 


b. Que foi antes, o depósito das capas A, B e C ou a 
intrusión de granito D? 


c. Que é máis recente, a intrusión D ou a faia E? 


b. Fósiles. 


Son restos de seres vivos ou da súa actividade que quedaron mineralizados nos sedimentos: é dicir, toda a materia 
orgánica sufriu descomposición e no seu lugar cristalizaron minerais, quedando un molde do ser vivo. As veces, 
queda preservado o corpo, se o ser vivo queda incluído en ámbar (resina fosilizada). 


Un animal muere y caeal Los restos se cubren con El terreno cubierto con 
mar en una zona de minerales y se hace agua de mar se seca y se 
sedimentación. piedra. convierte en tierra firme. 


Os fósiles non só dan información sobre como eran os seres vivos pasados, senón que tamén informan sobre a idade 
da rocha ou estrato no que se atopan. Para iso son moi útiles os fósiles guía: son fósiles de seres vivos que viviron 
nunha época concreta. Por tanto, todo estrato que os teña, será de esa época. Exemplos de fósiles guía son: 


Trilobites: Paleozoico Ammonites: Mesozoico Nummulites: Cenozoico 


2.2. Métodos de datación absoluta. 


Dan unha idade exacta das rochas (número de millón de anos que posúe). Os máis usados son os métodos de 
datación radioactiva. Baséanse na propiedade que teñen algúns isótopos: a radioactividade. Os isótopos son átomos 
que posúen maior número de neutróns no núcleo que o elemento orixinal. 


Por exemplo, o átomo de carbono ten 6 protóns e 6 neutróns no núcleo. E dicir, o seu número atómico (Z) é 6, 
mentres que o número másico (A) é 12. Sen embargo, o carbono-14 é un isótopo porque, en lugar de ter 6 neutróns, 
ten 8. E un átomo máis pesado. 

Algúns isótopos son inestables: os seus núcleos se rompen ou fisionan e liberan partículas que forman emisións 
radioactivas moi perigosas. Ao romperse, convértense en isótopos estables. Chámase vida media ou período de 
semidesintegración ao tempo que tarda en reducirse á metade o número de átomos radioactivos dunha mostra ou 
rocha. Por tanto, coñecendo o período de semidesintegración do isótopo e medindo a cantidade de isótopos nunha 
rocha, podemos estimar matemáticamente a idade desa rocha. (é unha función exponencial). 

Os isótopos máis usados para medir idades en xeoloxía son o carbono-14, o uranio-238 ou o potasio-40. 
3. O tempo xeolóxico. 


A historia da existencia do noso planeta represéntase coa escala do tempo xeolóxico. Nela se representan as etapas 
temporais que atravesou a Terra dende que se formou, fai uns 4500 millóns de anos, ata a actualidade. Esas etapas 
divídense en eóns (períodos enormes de tempo) nos que se inclúen etapas de tempo máis pequenas: eras. E, dentro 
das eras, temos períodos e, dentro dos períodos, as épocas. Imos ver as etapas máis importantes: 


3.1. O Precámbrico. (4500 — 540 m.a) 


Comprende tres eóns: 


- Hádico. Nel a Terra terminou de formarse. Apareceron as súas capas, tanto da xeosfera (codia, manto e 
núcleo) como as capas fluídas: atmosfera e hidrosfera. 


- — Arcaico. Nel xurdiu a primeira célula (procariota), derivada dunha evolución química a partir da formación 


das primeiras biomoléculas. O rexisto da actividade desas primeiras células deixou fósiles característicos, 
chamados estromatolitos. Están formados por capas de carbonato de calcio que foi depositado por bacterias 
que facían a fotosíntese. 


-  Proterozoico. Durante este eón, acumulouse o osíxeno na Terra e na atmosfera. Iso propiciou a aparición de 
células aerobias e tamén, a endosimbiose da que se formou a primeira célula eucariota. Tamén no 
Proterozoico as placas litosféricas continentais reuníronse formando un dos primeiros supercontinentes 
mellor coñecidos: Rodinia. Despois, ao longo do resto do Proterozoico, Rodinia fragmentouse de novo e os 
seus pedazos volveron a reunirse no final do eón, formando outro supercontinente chamado Pannotia. 


3.2. O Fanerozoico. (540 m.a- hoxe en día) 


E un eón no que a vida vai sendo cada vez máis diversa e evidente. Ten tres eras: Palezoico, Mesozoico e Cenozoico. 
3.2.1. Paleozoico (540 m.a- 250 m.a) 


Paleozoico significa paleo-: antigo, zoico: vida animal. E dicir, paleozoico quere dicir vida animal antiga. 
Subdivídese en seis períodos: Cámbrico, Ordovícico, Silúrico, Devónico, Carbonífero e Pérmico. Ao longo do 
Paleozoico, o supercontinente Pannotia fragmentouse e os seus fragmentos volveron a reunirse formando Panxea. 


Durante o Cámbrico, houbo unha enorme explosión de vida que se prolongou ao longo do Paleozoico. Apareceron: 


- Invertebrados de todo tipo, especialmente acuáticos: esponxas, medusas, moluscos, atrópodos (trilobites), etc. 


- Peixes. Os primeiros apareceron no Ordovícico e non tiñan mandíbulas. Despois apareceron os peixes con 
mandíbulas, tanto peixes cartilaxinosos (tiburóns) como óseos. 


- Anfibios. Xurdiron no Devónico dun grupo de peixes óseos que posuían pulmóns primitivos. 


- Réptiles Apareceron no Carbonífero a partir dun grupo de anfibios. Son os primeiros animais 
completamente terrestres. 


- Plantas. As primeiras plantas terrestres foron os musgos e apareceron a principios do Paleozoico. Despois, 
no Silúrico apareceron as primeiras plantas totalmente terrestres, os fentos, que formaron bosques enormes 
no Carbonífero. Deses bosques provén a maior parte do carbón que dispoñemos hoxe en día na Terra. 
Finalmente, as primeiras plantas con semente, as coníferas, apareceron no Devónico. 


O Paleozoico rematou coa peor extinción que existiu ata a data. Chámase a extinción pérmica. As causas delas son 
variadas: unha grande actividade volcánica que emitiu enormes cantidades de CO2 e cinza, alterando o clima da 
Terra, o probable impacto dun meteorito... O certo é que o resultado foi que desapareceu case toda a biosfera mariña 
e gran parte da terrestre. 


Significa vida media animal. O Mesozoico foi a era dos réptiles, pois nela alcanzaron a súa maior abundancia e 
diversidade. No Mesozoico distínguense tres períodos: 


- Triásico. Neste período, Panxea comezou a romperse en dous continentes: Laurasia (norte) e Gondwana 
(sur). O clíma fíxose cálido e o nivel do mar subiu. Apareceron moitos moluscos, como os ammonites, e os 
primeiros dinosaurios, así como un grupo derivado deles, os mamíferos. 


-  Xurásico. Os réptiles diversificáronse moito, aparecendo tartarugas, serpes, lagartos, crocodilos e os 
dominantes, os dinosaurios, que alcanzaron o seu apoxeo. Tamén apareceron as aves, que evolucionaron de 
dinosaurios que desenvolveron plumas. 


- Cretácico. Neste período aparecen as primeiras plantas con flores. Os mamíferos pequenos foron abundando 
cada vez máis, pero os dominantes seguían a ser os dinosaurios, ata que un asteroide impactou contra a Terra 
ao final do Cretácico, causando a segunda maior extinción coñecida, que eliminou aos dinosaurios, os 
ammonites, réptiles mariños, etc. 


3.2.3. Cenozoico. (65 m.a- actualidade). 


Significa vida animal recente. É a era dos mamíferos, alcanzando 
gran desenvolvemento e diversidade. As aves e as plantas con 
flores tamén evolucionaron e diversificáronse moito, e ademais é a 
era na que xurdiron os primeiros homínidos que deron orixe á nosa 
especie. Doutra banda, ao longo desta era, os continentes Laurasia e 
Gondwana separáronse en fragmentos que deron orixe aos 
continentes actuais. 

